Udhëheqësit rebelë libianë kërkojnë ekstradimin e familjarëve të Gadafit
Ndërkohë, zyrtarët e Shtëpisë së Bardhë thanë se nuk ka shenja që të tregojnë se Gadafi është larguar nga Libia
Udhëheqësit rebelë të Libisë u kanë kërkuar autoriteteve algjeriane të kthejnë gruan dhe tre nga fëmijët e Gadafit, të cilët hynë në Algjeri të hënën. Ministria e Jashtme algjeriane njoftoi se gruaja e Moamar Gadafit, Safiya, vajza Aisha, dhe dy nga djemtë e tij, Muhamed dhe Hanibal, kishin kaluar në Algjeri me makinë. Zyrtarët njoftuan se bashkë me ta kishin ardhur edhe bashkëshortët e tre fëmijëve. Zyrtarët algjerianë thanë se ia kishin raportuar këto informacione Sekretarit të Përgjithshëm të OKB-së dhe dhe Këshilli Kombëtar kalimtar të Libisë. Rebelët libianë kishin akuzuar më parë Algjerinë se mbështeste Gadafin dhe i jepte atij mercenarë për të shtypur revoltën. Moamar Gadafi nuk është parë që kur luftëtarët rebelë hynë në kryeqytetin Tripoli javën e kaluar, por zyrtarët e Shtëpisë së Bardhë thanë se nuk ka shenja që të tregojnë se ai është larguar nga Libia. Vendndodhja e djemve të tjerë të Gadafit, të cilët kanë luajtur rol të rëndësishëm në jetën ushtarake dhe ekonomike të Libisë, mbetet e panjohur. Rreth 2.000 libianë u mblodhën mbrëmë në sheshin e martirëve, sheshi kryesor i Tripolit - për të festuar në prag të Bajramit, i cili shënon fundin e muajit të shenjtë të Ramazanit. Abdul Tabuni, aktivist i të drejtave të njeriut. Forcat rebele i janë afruar tani qytetit Sirte që është vendlindja e Gadafit. Ato kanë thënë se do ta marrin Sirten me forcë nëse negociatat me udhëheqësit fisnorë për dorëzimin e Gadafit dështojnë.